**Din colțurile lumii Dumnezeu**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

părea că valurile îmi udau ochii cu zboruri

împreună cu răstignirile

eşuau la ţărmul inimii căutau puritatea facerii

amnarul se izbeşte de-un paradis de cremene

jerbe de răni ţâşnesc dintre arterele mele

cerul ce mă-nveleşte vindecător

ori de câte ori mă izbesc de colţurile lumii

pulsaţia trăirii îşi schimbă frecvenţele

jocul îmi trimite picioarele să absoarbă misterele

toate potecile virgine şi luminişurile

tot ce mi-a legat respiraţia de seninătatea privirii în mine

sau poate de lumea întreagă care mă dansează

fie sub clipă împrumutată

sau revelaţia unicităţii care îşi ţipă

inspirul din pielea umedă

sub candori inefabile

toate sunt doar ca să spun simplu clar:

iubesc lumea ce sunt

chiar dacă niciodată poate n-am s-o cunosc

până la capăt....